William Cameron Townsend (rodz. 9 lipca 1896, um. 23 kwietnia 1982) bōł znōmy krześcijōński misjōnorz, kerygo anfang dziołalności przipado na piyrsze lata XX stolecio. Zołożōł uōn dwie ôrganizacyje: Wycliffe Bible Translators a SIL International ("Summer Institute of Linguistics", śl. "Letni Instytut Godkoznowstwa"), kery fōnguje do terozki a uōnygo głōwnōm zachōm je tumaczyniy Biblije na godki niywielgich myńszośćōw, a tyż rozwōj inkszyj literatury we tych godkach. Etos tyj ôrganizacyje zokłodo, iże po tym, kej Biblijo je już dostympno we jakij godce, krześcijany kultury tyj godki powinny mieć srogszo autōnōmijo a liderōma lokalnych kościołōw powinny być autochtōny. We lotach 1917-1918 William Cameron Townsend prōgowoł przedować Biblijo pisano we szpanielskij godce we Gwatymali, nale trefiōł tam na ludzi kerzi niy wiedzieli szpanielskigo, ino godka kaqchikel. Bez 10 rokōw wyszkolōł sie we tyj godce, ôpracowoł lo ni szrajbōnek a przetumaczōł na ńōm Nowy Testamynt. Niyskorzi, we 1934, ôdymknoł uōn ôrganizacyjo Wycliffe Bible Translators, kero szkoliła modych we podstawach godkoznawstwa a metodach uōnaczynio tumaczyńōw. Ze anfanga szkolorzōma bōło ino 5 perzōnōw, nale niyskorzi ôstrzodek rozrosnōł sie we ôrganizacyjo Summer Institute of Linguistics, Wycliffe Bible Translators a Wycliffe Associates, ze technicznym a logistycznym zapleczym znōmym jako JAARS ("Jungle Aviation and Radio Service"). Benjamin Feinberg: "The Devils Book of Culture": History, Mushrooms, and Caves in Southern Mexico (University of Texas Press), ISBN 0-292-70190-X, p. 77f. Hugh Steven: "Wycliffe in the Making": The Memoirs of W. Cameron Townsend, 1920–1933 (Wheaton, Harold Shaw 1995). Ruth A. Tucker: "From Jerusalem to Irian Jaya: A Biographical History of Christian Missions" (Zondervan ), ISBN 0-310-23937-0, p. 376f. Virginia Garrard-Burnett: "A History of Protestantism in Guatemala: Living in the New Jerusalem" (University of Texas Press), ISBN 0-292-72817-4. Larry Ziegler-Otero: "Resistance in an Amazonian Community: Huaorani Organizing Against the Global Economy" (Berghahn Books), ISBN 1-57181-448-5, p. 52ff. sil.org ôficyjono biografijo na neczajcie wycliffe.org kśōnżki a artikle naszkryflane bez W. C. Townsteda